‘Nuwe’ Bulle sorg vir riller teen StreeptruieRobert du Preez druk een van die WP se ses drieë. (Foto: GB Jorgaan) ʼn Blou Bulspan wat sy ondersteuners hoop vir die toekoms gee, het Sondag op Loftus Versfeld vir ʼn riller-wipplankstryd teen die Westelike Provinsie gesorg. Gesien dat die Streeptruie na die enigste span lyk wat tussen die Sharks en die Curriebeker staan, dui hul doodsniksege van 46-45 waarskynlik op die tuisspan se beste vertoning vanjaar in die reeks. ʼn Strafdoel ná die blaas van die basuin het die Bulle se doppie geklink, en die WP-heelagter, Damian Willemse, verdien ŉ pluimpie vir die komkommerkoel wyse waarop hy onder die allergrootste druk met die skop geslaag het. Cobus Wiese bars met die bal weg. (Foto: GB Jordaan) Die Pretorianers het op die koop toe sewe drieë teenoor die wenspan se ses gedruk. Die WP was weliswaar rustyd met 17-19 agter, maar het groot dele van die wedstryd die voortou in die hand gehou. Sy dissipline (en korrel) was ook daardie deurslaggewende rapsie beter as die Bulle s’n. Blou Bulle 45 (19) – Drieë: Warrick Gelant, Nick de Jager, Edgar Marutlulle, Piet van Zyl, Duncan Matthews, Ulrich Beyers, JT Jackson. Doelskoppe: Marnitz Boshoff (3), Tony Jantjies (2). WP 46 (17) – Drieë: JD Schickerling, Robert du Preez, Nizaam Carr, Seabelo Senatla (2), Huw Jones. Doelskoppe: Robert du Preez (5). Strafdoele: Robert du Preez, Damian Willemse. Sharks 47, Cheetahs 30, WP 27, Goue Leeus 25, Pumas 24, Griekwas 21, Blou Bulle 20.